átichandā evá pratipádvaiśvadevásyābhityáṃ deváṃ savitā́ramoṇyòríti tásyā etádeva brā́hmaṇaṃ yatpū́rvasyā abhítvā deva savitarítyanucarò'bhivā́nbhíbhūtyai rūpamúdu ṣyá deváḥ savitā dámūnā íti sāvitráṃ śastvaíkāhike nivídaṃ dadhāti mahī dyā́vāpr̥thivī́iha jyéṣthe íti caturr̥cáṃ dyāvāpr̥thivī́yaṃ śastvaíkāhike nivídaṃ dadhātyr̥bhúrvibhvā̀ vā́ja índro no achetyā́rbhavaṃ śastvaíkāhike nivídaṃ dadhāti ko nú vām mitrāvaruṇāvr̥tāyanníti vaiśvadeváṃ śastvaíkāhike nivídaṃ dadhātī́ti vaiśvadevam